open-index/open-wikipedia-markdown huggingface dataset:
Սոֆյա Լեդարպ

**Սոֆիա Մարիաննե Լեդարպ** (; ), շվեդ դերասանուհի։

## Կենսագրություն
Ծնվել է 1974 թվականի ապրիլի 8–ին Ստոկհոլմում(Շվեդիա)։

1996–2000 թվականներին սովորել է Լուելո թատերական ակադեմիայում։

## Կարիերա
Ակադեմիան ավարտելուց հետո աշխատել է թատրոնում որպես դերասանուհի։

Առաջնելույթը էկրանում կատարել է 2004 թվականին՝ նկարահանվելով «Om Stig Petrés hemlighet» սերիալի մի քանի դրվագներում։

2007 թվականին խաղացել է գլխավոր դեր «Սիրել ինչ-որ մեկին» ֆիլմում (շվեդ.Den man älskar)։ Այս աշխատանքի համար ստացել է Կոպենհագենի կինոփառատոնի «Լավագույն դերասանուհի» և «Ոսկե բզեզ» մրցանակները։

Նա ստացել է նաև Քուրտ Լինդի հեղինակավոր կրթաթոշակը, որը շնորհվում է մինչև 35 տարեկան ֆիլմերի ստեղծողներին։ Նախորդ հայտնի կրթաթոշակառուները են Ռոյ Անդերսոնը, Լեսի Հալսթրոմը, Լուկաս Մուդիսոնը։

2009 թվականին երկրորդական դեր է խաղացել (Մալին Էրիկսոն) երեք ֆիլմերում, որոնք նկարահանվել են «Միլենիում» գրքերի շարքի հիման վրա․ «Վիշապի դաջվածքով աղջիկը», «Աղջիկը, որը խաղացել է կրակի հետ» և «Աղջիկը, որը պայթեցրել է օդային ամրոցները»։ 2010 թվականին նույն կերպարն է խաղացել «Միլենիում» սերիալում։

## Անձնական կյանք
Հարաբերություններ է ունեցել դանիացի լուսանկարիչ Էրիկ Մելբերգ Հանսենի հետ։ Հանսենից Սոֆիան որդի ունի։ Ներկայումս որդու հետ ապրում է պրոֆեսիոնալ պարող Թոբիաս Նորենսթեդտի հետ։ Նրանց հետ ապրում են նաև Թոբիասի երկու երեխաները։ 2017-ի փետրվարին զույգը որդի է ունեցել։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Շվեդ դերասանուհիներ
Կատեգորիա:Շվեդներ
Կատեգորիա:Ստոկհոլմ քաղաքում ծնվածներ
Ջուլի Սթրեյն

**Ջուլի Սթրեյն** (, ), ամերիկացի դերասանուհի, ֆոտոմոդել։

## Կենսագրություն
Ջուլի Էն Սթրեյնը ծնվել է 1962 թվականի փետրվարի 18-ին, Կալիֆոռնիայի Կոնկորդ քաղաքում։ 1979 թվականին ավարտել է Փլեզանթ Հիլլ քաղաքի դպրոցներից մեկը։ 1991 և 1993 թվականներին նրա լուսանկարը հայտնվել է «Penthouse» ամսագրի շապիկին։ Նորամուտը կինոյում նա կատարել է 1990 թվականին։ Դերերի ընտրության հարցում իր բարձր հասակի (185 սմ) պատճառով նա հաճախ խնդիրներ է ունեցել։

Իր ողջ կարիերայի ընթացքում նա խաղացել է ավելի քան 130 ֆիլմում և հեռուստասերիալում, որոնց թվում կան նաև մի քանի պոռնոֆիլմեր։

Ջուլիայի կերպարը հանդիսանում է Heavy metal f.a.k.k. 2 համակարգչային խաղի նախատիպը։

1997 թվականին լույս է տեսել Սթրեյի ինքնակենսագրականը՝ «Six Foot One and Worth the Climb» վերնագրով։

Ձիուց ընկնելուց հետո Սթրեյնը գլխի ծանր վնասվածք է ստացել, ինչի պատճառով նա ամնեզիա է ստացել և նրա պատանեկության մեծ մասը ջնջվել է նրա հիշողությունից։

2018-ի հուլիսի 16-ին նա Ֆեյսբուք սոցիալական կայքում նա հայտարարել է, որ տառապում է ծանր տեսակի դեմենցիայով։

2018 թվականի նոյեմբերին հայտարարվել է, որ նա գտնվում է հիվանդության ծանր փուլում և տնային բուժում է ստանում։

Ջուլի Սթրեյնը մահացել է 2021 թվականի հունվարի 10-ին։

## Անձնական կյանք
1995-2007 թվականներին Սթրեյնը ամուսնացած է եղել Քևին Իսթմանի հետ։ 2006 թվականին ծնվել է նրանց որդին։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ֆոտոմոդելներ
Կատեգորիա:20-րդ դարի ամերիկացի դերասանուհիներ
Զաուր Մամադով

**Զաուր Սաբիր օղլու Մամեդով** ( ), ադրբեջանցի ռազմական սպա, գեներալ-մայոր ծառայում է Ադրբեջանի զինված ուժերի հատուկ նշանակության ջոկատներում։ Մասնակցել է Քառօրյա պատերազմին և 2020 թվականի Հայ–ադրբեջանական պատերազմին, և Շուշիի գրավմանի ժամանակ եղել է Ադրբեջանի հատուկ նշանակության զորքերի հրամանատարներից մեկը, որի համար ստացել է Հայրենական պատերազմի հերոսի կոչում։

## Վաղ տարիներ
Զաուր Սաբիր օղլու Մամեդովը ծնվել է Ադրբեջանական ԽՍՀի, այն ժամանակ Խորհրդային Միության Աղջաբադի շրջանի Հինդարչ գյուղում։ Շուշիի բերդը կառուցած Ղարաբաղի խանության հիմնադիր և առաջին տիրակալ Փանահ Ալի-խանի հետնորդն է։

## Զինվորական ծառայություն
Ծառայում է Ադրբեջանի զինված ուժերի հատուկ նշանակության ջոկատներում։ Մասնակցել է Քառօրյա պատերազմին և 2020 թվականի Հայ–ադրբեջանական պատերազմին, և Շուշիի ճակատամարտի ժամանակ եղել է ադրբեջանական հատուկ ջոկատայինների հրամանատարներից մեկը։ Մամեդովը նշանակվել է Շուշիի առաջին հրամանատար և հաղթանակի դրոշով երթով անցել է Բաքվում կայացած Հաղթանակի զորահանդեսում։

## Պարգևներ
* 2005 թվականի հունիսի 24-ին Մամեդովը պարգևատրվել է Ադրբեջանի դրոշի շքանշանով՝ Ադրբեջանի նախագահ Իլհամ Ալիևի հրամանագրով։
* Նախագահ Ալիևի հրամանագրով 2020 թվականի դեկտեմբերի 7-ին Մամեդովը ստացել է գեներալ- մայորի կոչում։
* Նախագահ Ալիևի հրամանագրով Մամեդովին շնորհվել է Հայրենական պատերազմի հերոսի կոչում 2020 թվականի դեկտեմբերի 9-ին։

## Ծանոթագրություններ

Կատեգորիա:Ադրբեջանցի գեներալներ
Կատեգորիա:Ադրբեջանցի զինվորականներ
Senorita (երգ)

**Senorita**, հարավկորեական գըրլ բենդ (G)I-DLE-ի  կոզմից ձայնագրված սինգլը։ Սինգլը թողարկվել է 2019 թվականի փետրվարի 26-ին CUBE Entertainment լեյբլով` որպես իրենց *[[I Made]]* երկրորդ մինի ալբոմի գլխավոր սինգլ։ Երգի տեսահոլովակը նույնպես թողարկվել է փետրվարի 26-ին։

## Հաղթանակներ

## Չարթեր

### Շաբաթական չարթեր

### Ամսական չարթ

### Տարեվերջյան չարթեր

## Ծանոթագրություններ

Կատեգորիա:2019 սինգլներ
Կատեգորիա:Երգեր այբբենական կարգով
Ջայլզ Կոնստեբլ

**Ջայլզ Կոնստեբլ** (, ), միջնադարյան շրջանի ամերիկացի պատմաբան, գիտությունների թեկնածու, ակադեմիկոս, Բավարիայի գիտությունների ակադեմիայի, Բրիտանական ակադեմիայի և Իտալիայի ազգային ակադեմիայի անդամ։

## Կենսագրություն
Ջայլզը բրիտանացի արվեստաբան Ուիլյամ Ջորջ Կոնստեբլի որդին է։ 1950 թվականին ավարտել է Հարվարդի համալսարանը, իսկ 1957 թվականին գիտությունների դոկտորի կոչում է ստացել նույն համալսարանից։

1955-1958 թվականներին դասախոսել է Այովայի համալսարանում, 1958-1984 թվականներին՝ Հարվարդի համալսարանում, 1966-1977 թվականներին՝ Փրինսթոնի համալսարանում։

1977-1984 թվականներին եղել է Վաշինգտոնի Դումբարտոն-Օկա հետազոտական գրադարանի տնօրեն։ Որպես միջնադարյան շրջանի պատմության պրոֆեսոր 2003 թվականից աշխատել է ԱՄՆ-ի Նյու Ջերսի նահանգի Փրինսթոնի հետազոտությունների ինստիտուտին կից պատմական հետազոտությունների դպրոցում։ Նրա գիտական  աշխատությունները հիմնականում վերաբերվում են 11-12-րդ դարերի դավանանքին և մշակույթին։

Դրանից բացի նրա ուսումնասիրությունները նվիրված են Բյուզանդիայի ժողովրդի և իշխանության պատմությանը, միջնադարյան կրոնական և սոցիալական գաղափարներին, 12-րդ դարի բարեփոխումներին, Ֆլորենցիայի Վերածննդին, 12-րդ դարի խաչակրաց արշավանքին և այլն։

Մոտ քսան գրքերի հեղինակ և խմբագիր է։

## Ընտրած աշխատություններ
* *The Abbey of Cluny : A Collection of Essays to Mark the Eleven-Hundredth Anniversary Of Its Foundation* (2010), 
* *Three Treatises from Bec on the Nature of Monastic Life* (2008), 
* *Cluny from The Tenth to the Twelfth Centuries : Further Studies* (2000), 
* *The Reformation of the Twelfth Century* (1996), 
* *Three Studies in Medieval Religious and Social Thought* (1995), 
* *Monks, Hermits, and Crusaders in Medieval Europe* (1988), 
* *Culture and Spirituality in Medieval Europe* (1988), 
* *Medieval Monasticism : A Select Bibliography* (1976), 
* *Letters and Letter-Collections* (1976), OCLC 4641316
* *Monastic Tithes : From Their Origins to the Twelfth Century* (1964), OCLC 21932950

## Ծանոթագրություններ

## Արտաքին հղումներ
* Сайт Д. Констебля
* Список публикаций Д. Констебля

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բավարիայի գիտությունների ակադեմիայի անդամներ
Կատեգորիա:Բրիտանացի պատմաբաններ
Կատեգորիա:Գիտությունների դոկտորներ
Կատեգորիա:Ոչ գեղարվեստական գրողներ
Կատեգորիա:Երկարակյացներ
Հերման Հանսեն

**Հերման (Հանես) Հանսեն** (, ), գերմանացի հանդբոլիստ, հարձակվող։ 1936 թվականի օլիմպիական չեմպիոն։ 1938 թվականի աշխարհի չեմպիոն։

## Կենսագրություն
Հանես Հանսենը ծնվել է 1912 թվականի հոկտեմբերի 31–ին Ֆրիդրիշտատ քաղաքում։

Հանդես է եկել հանդբոլում Համբուրգի «Քենիգսբերգ» և «Պոլիցայ» թիմերում։.

1936 թվականին Բեռլինի ամառային Օլիմպիական խաղերում ընդգրկվել է հանդբոլի Գերմանիայի հավաքականի կազմում և նվաճել ոսկե մեդալ։ Խաղացել է հարձակվողի դիրքում, անցկացրել է 2 խաղ (բացի եզրափակիչից), գոլեր չի խփել։

1938 թվականին Գերմանիայի հավաքականի կազմում նվաճել է հանդբոլի աշխարհի առաջնության պատմության մեջ առաջին ոսկե մեդալը։ Ընդգրկված էր Բեռլինի հավաքականի կազմում, որը կիսաեզրափակիչում և եզրափակչում հանդես էր գալիս Գերմանիայի հավաքականի ապրանքանիշի ներքո, անցկացրել է 1 հանդիպում։

1934-1938 թվականներին Գերմանիայի հավաքականում անցկացրել է 11 հանդիպում։

Երկրորդ համաշխարհային պատերազմի ժամանակ զորակոչվել է գերմանական ՌՕՈՒ։

1944 թվականի հունիսի 28-ին անհայտ կորել է՝ չվերադառնալով մարտական առաջադրանքից։

## Ծանոթագրություններ

Կատեգորիա:Գերմանացի հանդբոլիստներ
Lo Vas a Olvidar

«**Lo Vas a Olvidar**» (), իսպանացի երգչուհի Ռոսալիայի երգ՝ ամերիկացի երգչուհի և երգահան Բիլլի Այլիշի հետ համագործակցությամբ։ Երգը, որը մի շարք ամսագրերի և երաժշտական պորտալների կողմից անվանվել է «վերջին շրջանում ամենասպասված համատեղ նախագծերից մեկը», գրվել է երկու կատարողների կողմից՝ Ֆինիս Օ'Քոնելի և Էլ Գինչոյի հետ միասին և արտադրվել է վերջին երկուսի կողմից։ Այն պլանավորվում է թողարկել 2021 թվականի հունվարի 21-ին Columbia Records լեյբլի միջոցով՝ որպես Ռոսալիայի երրորդ ստուդիական ալբոմի սինգլ։ Երգը նաև ընդգրկվելու է ամերիկյան «Էյֆորիա» հեռուստասերիալի հատուկ սերիայում, որը պատմելու է Ջուլսի մասին։

## Նախապատմություն
2019 թվականի փետրվարի 26-ին Այլիշը հաստատել է BBC Radio 1-ին, որ ինքը և Ռոսալիան ձայնագրման սեսիա են ունեցել, որի ընթացքում համատեղ սիրուն երգ են պատրաստել։ Երգչուհին նաև խոսել է Ռոսալիայի հետ աշխատելու ընթացքի մասին, նշելով, որ թեև վերջինս «ամենասիրալիր աղջիկն է», նա հստակ գիտի, թե ինչ է ուզում․ «Դա հիանալի էր, նա իսկապես գիտեր, թե ինչ էր ուզում», ասել է Այլիշը Ռոսալիայի մասին՝ ավելացնելով, որ «Դա ինչ-որ նոր բան էր, և ես ասեցի․ Ուաու, դու միակ այդպիսի մարդն ես, ում ես հանդիպել եմ»։ Մարտի 10-ին, երբ Այլիշը հայտարարել է Բարսելոնայի Սընթ Ջորդի ակումբում համերգի մասին, Ռոսալիան նկար է տեղադրել իր սոցիալական ցանցերում և գրել է, որ «անհամբեր սպասում եմ մեր երգն ավարտելուն։ Ստուդիայում քո հետ կիսվելը կամ քեզ կենդանի տեսնելը շատ ոգեշնչել է ինձ»։ Ավելի ուշ նույն ամսին Այլիշը Billboard ամսագրին հայտնել է, որ երգը կիսով չափ իսպաներեն է, կիսով չափ՝ անգլերեն, ինչպես նաև նշել է, որ այն «սիրուն է» և «նրանք երկուսով էլ սիրահարված են դրա վրա»։

Ռոսալիայի El Mal Querer և Այլիշի When We All Fall Asleep շրջագայությունների պատճառով երգն անավարտ է մնացել ժամանակի հետ կապված տարաձայնությունների պատճառով։ Այնուամենայնիվ, 2020 թվականի ապրիլին Ռոսալիան պատմել է Զեյն Լոուիին, որ COVID-19 համավարակով պայմանավորված ինքնամեկուսացման ժամանակ երկու շաբաթ շարունակ աշխատել է երգի վրա։ Այդ ժամանակ Ռոսալիայի վոկալը և վերադաշնակումն արդեն պատրաստ էր, և երգն ավարտելու համար պետք էր միայն Այլիշի վոկալը։ Հունիսին երգն լիովին ավարտված էր։

2021 թվականի հունվարին, երն երկրպագուներն արդեն կորցրել են երգի թողարկման բոլոր հույսերը, Ֆինիսը հավանել է Billboard ամսագրի հոդվածն այն մասին, թե որ համագործակցություններն են ուզում տեսնել 2021 թվականին։ Հունվարի 10-ին Այլիշը հավանել է երկրպագուի փոստը, որում վերջինս հարցրել է, սպասվում է արդյոք ինչ-որ երաժշտական թողարկում։

## Տեսահոլովակ
### Պատմություն
«Lo Vas a Olvidar» երգի երաժշտական տեսահոլովակը թողարկվել է երգի հետ նույն օրը։ Տեսահոլովակը նկարահանել է Նաբիլ Էլդերկինը։

### Սինոփսիս
Տեսահոլովակում Այլիշը և Ռոսալիան գտնվում են մութ սենյակում, որը լուսավորվում է միայն շարժվող լուսարձակներով։ Նրանք երգում են ստվերոտ և բուռն դատարկության մեջ։

## Չարթեր

## Թողարկման պատմություն

## Ծանոթագրություններ

Կատեգորիա:2021 սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Զուգերգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Մահապարտ ֆիգուր (շախմատ)

**«Մահապարտ» ֆիգուր**, շախմատում մրցակցի խաղաքարին սպառնացող անպաշտպան խաղաքար, որը վերցնելու դեպքում խաղն ավարտում է պատ։ Առավել հաճախ «մահապարտ» ֆիգուրը շախ է հայտարարում հակառակորդի արքային, ինչը հանգեցնում է թույլ կողմին հավերժական շախի միջոցով խաղը հասցնել ոչ-ոքիի։ Շատ դեպքերում «մահապարտ» խաղաքար կարող է հանդիսանալ նավակը։

## Օրինակ
Թագուհին նավակի դեմ վերջնախաղում ուժեղ կողմը շատ հաճախ հաղթող է դուրս գալիս։ Գծապատկեր 1-ում սև արքան գտնվում է դաշտի անկյունում, եթե չլինի իրենց նավը, ապա խաղը կավարտվի պատ։ Այդ պատճառով էլ նրանք շախերի միջոցով փորձում են ազատվել այդ նավակից։


**1. … Նg6+ 2. Թ:g6** պատ, կամ
**2. Աh5 Նg5+ 3. Աh4 Նg4+** և այդպես շարունակ։ Հենց սպիտակները վերցնեն նավակին խաղը կավարտվի պատ։ Սպիտակ արքան կարող է շարժվել h1-ից h6, իսկ սև նավակը կարող է հավերժական շախի միջոցով խաղը հասցնել ոչ-ոքիի։

## Տես նաև
* Պատ

## Գրականություն
* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 37. — 621 с. — 100 000 экз. — ISBN 5-85270-005-3.

## Ծանոթագրություններ

Կատեգորիա:Շախմատ
Կատեգորիա:Շախմատի տեսություն
Wake Me Up Before You Go-Go

**«Wake Me Up Before You Go-Go»**, ամերիկյան Wham! դուետի երգը Make It Big ալբոմից, որը կոչվել է 1980-ական թվականների փոփ-մեյնսթրիմի դասական նմուշ։ Սինգլը թողարկվել է 1984 թվականի մայիսի 14-ին, դարձել է միջազգային հիթ՝ գլխավորելով բազմաթիվ երկրների հիթ-շքերթներ, ներառյալ ամերիկյան  (№ 1 Billboard Hot 100), բրիտանական (№ 1 — UK Singles Chart) և այլն (№ 1 — Ավստրալիա, Կանադա, Բելգիա, Իռլանդիա, Նիդերլանդներ, Նորվեգիա, Շվեդիա)։  Սինգլը պլատինե հավաստագիր է ստացել ԱՄՆ-ում, իսկ ընդհանուր տպաքանակը գերազանցել է 2 մլն օրինակը։ Երաժշտական տեսահոլովակում Մայքլը և Ռիջլին կրում են խոշոր մակագրություններով շապիկներ («CHOOSE LIFE»), որոնք ստեղծել է մոդելիեր Katharine Hamnett-ը, որը ցուցադրվել է 2002 թվականի VH1-ի «Ես սիրում եմ 80-ականները» սերիալում։

Երգը ներառվել է VH1 ալիքի 1980-ականների լավագույն 100 երգերի ցանկում (№28,  100 Greatest Songs of the '80s)։

## Երգացանկ

*Note: The US 7-inch single (Columbia 04552) has identical track listing.
It was also released as a CD single in 1999

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*  (более 300 млн просмотров)

Կատեգորիա:UK Singles Chart գլխավորած սինգլներ
Գեզա Մարոցի

**Գեզա Մարոցի** (, ), հունգարացի շախմատիստ, գրոսմայստեր (1950), եղել է 20-րդ դարի առաջին տասնամյակի աշխարհ ուժեղագույն շախմատիստներից մեկը։

## Կենսագրություն
Կրթությամբ եղել է մաթեմատիկոս և տեխնոլոգ։ Նա երկար ժամանակ աշխատել է որպես ինժեներ։ Շախմատ խաղալ սովորել է 15 տարեկանում, մարզվել է Բուդապեշտի լավագույն շախմատիստների հետ։

Վարպետի կոչում ստացել է 1895 թվականին Հասթինգսում կայացած լրացուցիչ մրցաշարում։ Այդ ժամանակից մինչև 1908 թվականը նա պարբերաբար մասնակցել է գրեթե բոլոր խոշոր մրցաշարերին՝ բացառությամբ 1903 թվականի Վիեննայի մրցաշարին, եղել է անընդմեջ հաղթողներից մեկը։
Գեզա Մարոցիի հաջողությունները զարմացրել են նրա ժամանակակիցներին. 1896 թվականի Նյուրնբերգում կայացած շախմատային գերհամարաշարում նա երկրորդն էր Էմանուել Լասկերից հետո։

Առաջին մրցանակը ստացել է Մոնտե Կառլոյում (1902), այնուհետև՝ Օստենդեում (1905), Բարմենում (1908), Վիեննայում (1908)։

20-րդ դարի սկզբին Գեզա Մարոցին համարվել է աշխարի երեք ուժեղագույն շախմատիստներից մեկը, ինչը հաստատեցին Մոնտե Կառլոյի 1902-1904 թվականների սուպերմրցաշարերը, որոնցից երկուսում նա դարձել է հաղթող, իսկ մյուսում երկրորդը՝  Տարաշից հետո։

Հունգարական Խորհրդային Հանրապետության (1917-1919) տարիներին Մարոցին եղել է կրթության նախարարության գլխավոր աուդիտոր։ Սակայն կոմունիստական կառավարության անկումից հետո շախմատիստը մնացել է անգործ և վատթարավել է նրա ֆինանսական վիճակը։ Կամա թե ակամա նա  1920 թվականին ստիպված վերադառձել է իր նախկին մասնագիտությանը։

Մարոչին հիմնականում հայտնի էր որպես պաշտպանական շախմատիստ։ 1920-ականների մրցաշարերից մեկում նա ոչ-ոքի է խաղացել բոլոր պարտիաները, որոնք առիթ են հանդիսացել խոսելու շախմատի «ոչ-ոքի մահվան» մասին։
thumb|Գեզա Մարոցիի գերեզմանը
Մարոցին եղել է  Մաքս Էյվեի, Վերա Մենչիկի մարզիչը, Պոլ Մորֆիի ստեղծագործության մասին գրքի հեղինակն է։

Մարոցին կյանքից հեռացել է 1951 թվականի մայիսի 29-ին Բուդապեշտում։ Մահից մեկ տարի առաջ՝ 1950 թվականին ՖԻԴԵ-ն նրան շնորհել է գրոսմայստերի կոչում։

## Ծանոթագրություններ

## Գրականություն
* Walter Arpad Földeak: Géza Maróczy, Leben und Lehren. Verlag de Gruyter, Berlin 1971.
* *Флориан Тибор.* Первый гроссмейстер Венгрии. // «64 — Шахматное обозрение». — 1982. — № 9. — С. 21—23.
* Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 232. — 621 с. — 100 000 экз. — ISBN 5-85270-005-3.

## Արտաքին հղումներ
*Էջը chessgames.com կայքում
*Էջը 365chess.com կայում
*Geza_Maroczy 

Կատեգորիա:Հունգարացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Քոլին Բել

**Քոլին Բել** (, ), անգլիացի ֆուտբոլիստ, կիսապաշտպան։ Առավել հայտնի է անգլիական «Մանչեսթեր Սիթի» ակումբում ունեցած ելույթներով։ Բրիտանական կայսրության շքանշանի ասպետ։

## Ակումբային կարիերա
Մեծահասակների ֆուտբոլում նորամուտը նշել է 1963 թվականին՝ հանդես գալով «Բերիի» կազմում, որտեղ անցկացրել է երեք մրցաշրջան՝ մասնակցելով առաջնության 82 խաղի։

1966 թվականին տեղափոխվել է «Մանչեսթեր Սիթի», որի կազմում խաղացել է 13 մրցաշրջան։ «Մանչեսթեր Սիթիի» կազմում անցկացրած ժամանակի մեծ մասում եղել է թիմի հիմնական խաղացող։ Ֆուտբոլիստի պրոֆեսիոնալ կարիերան ավարտել է 1980 թվականին ամերիկյան «Սան Խոսե Էրթքվեյքսում»։

### Վիճակագրություն

## Ելույթները հավաքականում
Անգլիայի հավաքականում նորամուտը նշել է 1968 թվականի մայիսի 22-ին Շվեդիայի հավաքականի դեմ ընկերական խաղում։ Ազգային թիմում կարիերայի ընթացքում, որը տևել է 8 տարի, երկրի գլխավոր թիմի կազմում անցկացրել է 48 հանդիպում՝ խփելով 9 գոլ։

Հավաքականի կազմում մասնակցել է 1968 թվականի Եվրոպայի առաջնությանը Իտալիայում, որտեղ հավաքականը նվաճել է բրոնզե մեդալներ, և 1970 թվականի աշխարհի առաջնությանը Մեքսիկայում։

### Գոլերը հավաքականում

## Ձեռքբերումներ
### Մանչեսթեր Սիթի
* Անգլիայի գավաթակիր - 1969
* Անգլիայի չեմպիոն - 1967/68
* Անգլիայի երկրորդ դիվիզիոնի չեմպիոն - 1966/67
* Ֆուտբոլի լիգայի գավաթի դափեկիր - 1969/70, 1975/76
* Գավաթակիրների գավաթի դափնեկիր - 1969/70
* Անգլիայի Սուպերգավաթի դափնեկիր - 1968 և 1972

### Միջազգային
**Անգլիա**
* Միացյալ Թագավորության տնային առաջնություն – 1968/69, 1969/70 (կիսել է), 1971/72 (կիսել է), 1972–73, 1973–74 (կիսել է), 1974–75

### Անհատական
* Մանչեսթեր Սիթիի տարվա լավահույն խաղացող – 1968
* Ընդգրկվել է «Ֆուտբոլի լիգայի 100 լեգենդները» ցանկում (1998 թվականին)
* Էթիհադի արևմտյան կողմը կոչվել է Քոլին Բելի պատվին։
* Ընդգրկվել է «Մանչեսթեր Սիթիի փառքի սրահում» - 2004
* Ընդգրկվել է «Անգլիական ֆուտբոլի փառքի սրահում» - 2005

## Ծանոթագրություններ

## Արտաքին հղումներ
* English Football Hall of Fame
* Colin Bell’s Sweaty Jockstrap

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բերիի ֆուտբոլիստներ
Կատեգորիա:Բնօրինակում անաղբյուր հոդվածներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Tragedy (երգ)

«**Tragedy**» (հայ․՝ Ողբերգություն), Bee Gees խմբի երգը *[[Spirits Having Flown]]* ալբոմից, թողարկվել է 1979 թվականին։ 1979 թվականի փետրվարի 25-ին երգը դարձել է № 1 հիթ UK Singles Chart-ում, իսկ երեթ շաբաթ անց գլխավորել է Billboard Hot 100 հիթ-շքերթը։

## Պատմություն
Բարին, Ռոբինը և Մորիս Գիբը գրել են այս և «Too Much Heaven» երգերը «Սերժանտ Պեպերի միայնակ սրտերի ակումբի նվագախումբը» ֆիլմում նկարահանումներից ազատ ժամանակ, որտեղ նրանք գլխավոր դերեր են խաղացել։ Նույն երեկոյան նրանք գրել են «Shadow Dancing» երգը, որը կատարել է նրանց եղբայրը՝ Էնդի Գիբը։ Երգը հասել է US Billboard Hot 100-ի առաջին հորիզոնականին։ «Tragedy»-ն առաջին հորիզոնականից դուրս է մղվել Գլորիա Գեյնորի «I Will Survive» երգով, սակայն 2 շաբաթ անց կրկին առաջին տեղն է գրավել ևս 7 օրով։

## Հիթ-շքերթներ և հավաստագրեր
### Շաբաթական հիթ-շքերթներ

#### Տարեկան հիթ-շքերթներ

### Հավաստագրեր

|-
!scope="row"| **Ընդհանուր հավաստագրված վաճառք**
| 
| **3,150,000**
|-

## Ծանոթագրություններ

Կատեգորիա:1998 սինգլներ
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր այբբենական կարգով
Theme from Mahogany (Do You Know Where You’re Going To)

**«Theme from ''Mahogany'' (Do You Know Where You’re Going To)»**,  երգ, որը գրվել է Մայքլ Մասսերի և Ջերի Գոֆինի կողմից։ Առաջին անգամ ձայնագրվել է 1973 թվականին ամերիկացի երգչուհի Թելմա Հյուսթոնի կողմից, սակայն երգին հատուկ ժողովրդականություն է բերել Դայանա Ռոսի կատարումը «Կարմրափայտ ծառ» ֆիլմի համար 1975 թվականին։

Ռոսի կատարմամբ երգը զբաղեցրել է առաջին հորիզոնականը Billboard Hot 100 և Adult Contemporary հիթ-շքերթներում, ինչպես նաև առաջադրվել է «Օսկար» մրցանակի որպես ֆիլմի լավագույն երգ։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

Կատեգորիա:1973 սինգլներ
Կատեգորիա:1976 սինգլներ
Կատեգորիա:1998 սինգլներ
Կատեգորիա:1999 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Երգեր այբբենական կարգով
Կատեգորիա:Մրայա Քերիի երգեր
Կատեգորիա:Ջենիֆեր Լոպեսի երգեր
Իվան Ալեքսեև

**Իվան Ալեքսեև** (, ), խորհրդային գեղանկարիչ-ռեստավրատոր, Սանկտ Պետերբուրգի նկարիչների միության անդամ, Ռուսաստանի Դաշնության պետական մրցանակի դափնեկիր։

## Կենսագրություն

Ավարտել է Վ. Մուխինայի անվան Լենինգրադի արվեստի բարձրագույն դպրոցը։ Ավելի քան կես դար զբաղվել է Լենինգրադ-Պետերբուրգի և դրա արվարձանների պալատական և պուրակային անսամբլների մոնումենտալ և մոլբերտային նկարչության վերականգնմամբ։ Այդ թվում` վերականգնել է Իսահակի տաճարի, Ցարսկոյե Սելոյի Եկատերինյան պալատի մոնումենտալ գեղանկարչությունը, պատերազմի ընթացքում վնասված 18-րդ դարի իտալացի վարպետների մոնումենտալ նկարները Պետերհոֆի, Պավլովսկի, Օրանիենբաումի, Գաչինայի պալատներում, ինչն այսօր էլ նմանը չունի համաշխարհային ռեստավրացիայի պրակտիկայում։ Լենինգրադի ռեստավրացիայի դպրոցի հիմնադիրներից մեկն է, որը վերականգնել է պատերազմի հետևանքով Սանկտ Պետերբուրգի և դրա արվարձանների պալատների և պուրակների ավերված հուշարձանները։ Սանկտ Պետերբուրգի և դրա արվարձանների ճարտարապետական հուշարձաններում նկարների վերակառուցման և վերականգնման աշխատանքների համալիրի համար Ի. Ալեքսեևը 1993 թվականին ստացել է կերպարվեստի բնագավառում Ռուսաստանի Դաշնության պետական մրցանակ։ 2006 թվականին, Եկատերինայի պալատի սաթի սենյակի վերակառուցման գործում ունեցած մեծ ներդրման համար, Ի. Ալեքսեևը պարգևատրվել է «Հայրենիքին վաստակի 2-րդ աստիճանի շքանշան» շքանշանով։ Մահացել է 2006 թվականին, Սանկտ Պետերբուրգում, 73 տարեկան հասակում։

## Տես նաև
* Լենինգրադի նկարիչների միություն

## Ծանոթագրություններ

## Աղբյուրներ
* *Справочник членов Ленинградской организации Союза художников РСФСР*. Л., Художник РСФСР, 1987. С.5.
* *Санкт-Петербургские ведомости*. 2006, 18 сентября.

## Արտաքին հղումներ
* ''Саутов И. Ликующие небеса Екатерининского дворца.''
* ''Высокие награды и звания России.''

Կատեգորիա:Խորհրդային նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:ՌԴ պետական մրցանակի դափնեկիրներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս նկարիչներ
Cheerleader

«**Cheerleader**», երգ, որը ձանագրել է ճամայկացի երգիչ OMI-ն։ Երգը գրել և որպես պրոդյուսեր հանդես են եկել OMI-ն, Քլիֆտոն Դիլոնը, Մարկ Բրեդֆորդը և Ռայան Դիլոնը։ OMI-ն սկսել է աշխատել «Cheerleader» երգի վրա 2008 թվականին՝ գրելով երգի մեղեդին։ Մի քանի տարվա ընթացքում ճամայկացի պրոդյուսեր Քլիֆթոն Դիլոնի հետ համատեղ նա աշխատել է թրեքի բարելավման վրա։ Երգի առաջին կատարողներն են դարձել երաժշտական ինդուստրիայի վետերաններ Sly and Robbie և Dean Fraser-ը։ «Cheerleader»-ը թողարկվել է Oufah անկախ լեյբլի կողմից և մեծ հաջողություն ունեցել Ճամայկայում՝ հայտնվելով երկրի թոփ-չարթերում և Դուբայի և Հավայիի ռադիոկայաններում։

Հույս ունենալով մեծ հաջողություն ունենալ ավելի լայն լսարանի մոտ՝ OMI-ն պայմանագիր է կնքել ամերիկյան Ultra Records պարային լեյբլի հետ 2013 թվականին։ Ultra-ն կապվել է երկու դիսկ-ժոկեյների հետ, որպեսզի նրանք կատարեն երգի օրիգինալ տարբերակի ռեմիքսը։ Երգի լեյբլն ու պրոդյուսերները ընտրել են այն ռեմիքսը, որն արվել է երիտասարդ գերմանական Felix Jaehn դիջեյի կողմից, որը հեռացել է երգի օրիգինալ գործիքային տարբերակից՝ այն արևադարձային երաժշտության տարրերով դիփ-հաուս ոճում կատարելու համար՝ նկատելիորեն առանձնացնելով շեփորը, կոնգայի բիթերը և դաշնամուրը։ «Cheerleader»-ի ռեմիքսը թողարկվել է 2014 թվականի մայիսին։

2015 թվականին երգը մեծ հաջողություն է ունեցել աշխարհում։ «Cheerleader»-ը հիթ-շքերթների առաջին հորիզոնական է բարձրացել 20 երկրներում, այդ թվում՝ ԱՄՆ-ում, Մեծ Բրիտանիայում, Ավստրալիայում, Ֆրանսիայում և Գերմանիայում։ Շատ երկրներում երգը ստացել է բազմապլատինե կարգավիճակ։

## Երգացանկ
***Digital download**
#"Cheerleader"  – 3:00

***Digital download**
#"Cheerleader"  – 3:01

***Digital download**

#"Cheerleader"  – 3:00
***US digital download**
#"Cheerleader"  – 3:03
#"Cheerleader" – 2:54

***German CD single**
#"Cheerleader"  – 3:00
#"Cheerleader" – 2:54

## Հիթ-շքերթ

### Շաբաթական հիթ-շքերթներ

### Տարեկան հիթ-շքերթներ
#### Felix Jaehn ռեմիքս

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Գեղասահքի պատանեկան Գրան պրի

**Գեղասահքի պատանեկան Գրան պրի** (), միջազգային մրցումների շարք գեղասահորդ պատանիների շրջանում, որը կազմակերպել է չմշկավազորդների միջազգային միությունը։

Այս պատանեկան շարքը ստեղծվել է 1997-98 մրցաշրջանում։ Ծրագրվել է որպես գեղասահքի Գրան պրիի շարքի պատանեկան անալոգ (մեծահասակների համար անցկացվող գեղասահորդներ)։

## Անցկացման կարգը
Պատանեկան Գրան պրիի յուրաքանչյուր մրցաշրջան բաղկացած է մի քանի փուլերից (մրցաշարեր)։ Յուրաքանչյուր փուլում անցկացվում են մրցումներ և խաղարկվում են մեդալներ չորս դիսցիպլինաներում՝ տղամարդկանց մենասահքում, կանանց մենասահքում, զուգախաղում և սառույցի վրա պարում։ Սովորաբար փուլերը յոթն են, դրանք կարող են իրականացվել տարբեր տարիների տարբեր երկրներում։

Յուրաքանչյուր փուլի արդյունքում գեղասահորդները, կախված զբաղեցրած տեղից, միավորներ են կուտակում։ Չորս դիսցիպլիններից յուրաքանչյուրում վեցական մասնակից (գեղասահորդներ կամ զույգեր), որոնք սեզոնում հավաքել են առավելագույն միավորներ, իրավունք են ստանում հանդես գալ եզրափակիչ մրցաշարում, այսպես կոչված, գեղասահքի Գրան պրիի եզրափակիչում՝ պատանիների շրջանում։ Սկսած 2008-2009 մրցաշրջանից` այն անցկացվում է մեծահասակների եզրափակչի հետ միաժամանակ։

## Ընտրություն
Ի տարբերություն մեծահասակների Գրան պրիի շարքի` պատանիներն ընտրվում են ոչ թե վարկանիշով, այլ գեղասահքի իրենց ֆեդերացիայի որոշմամբ։ Մասնակցի նվազագույն տարիքը 13 տարեկան է (պետք է լրացվի մինչև ընթացիկ տարվա հուլիսի 1-ը), առավելագույնը՝ 19 տարեկան (21 տարի զույգերով կամ սպորտային զույգերով հանդես եկող պատանիների համար)։ Վառ օրինակ՝ Ադելինա Սոտնիկովան, որը ծնվել է 1996 թվականի հուլիսի 1-ին Մոսկվայում, իրավունք չուներ հանդես գալ մրցաշարում մինչև 2010-2011 մրցաշրջանում։

## Մրցանակային ֆոնդ
Գրան պրի պատանեկան մրցաշարի փուլերում մրցանակային ֆոնդը կազմում է.

## Ծանոթագրություններ

## Արտաքին հղումներ
* ISU Junior Grand Prix of Figure Skating at the International Skating Union
* Official ISU videos at International Skating Union's YouTube channel

Կատեգորիա:Գեղասահք
Հայաստանի նախագահական ընտրություններ (1991)

**Նախագահական ընտրությունները** Հայաստանում առաջին անգամ տեղի ունեցան 1991 թվականի հոկտեմբերի 16-ին։ Արդյունքում՝ Լևոն Տեր-Պետրոսյանը հաղթեց հավաքելով ձայների 83%-ը։ Մասնակցությունը 74% էր։

## Նախապատմություն

ՀՀ Գերագույն խորհրդի 1991 թ. հունիսի 25-ի որոշմամբ Հայաստանի Հանրապետության նախագահի ընտրությունները նշանակվեցին 1991 թվականի հոկտեմբերի 16-ին, չորեքշաբթի օրը։

## Թեկնածուներ

## Արդյունքներ

## Ծանոթագրություններ

## Աղբյուրներ
* ՀՀ Նախագահական Ընտրություններ

Կատեգորիա:ՀՀ նախագահի ընտրություններ
Կատեգորիա:1991 Հայաստանում
Կիրիլ Ալյոշին

**Կիրիլ Պավլովիչ Ալյոշին** (), ռուս գեղասահորդ, հանդես է գալիս Անաստասիա Սկոպցովայի հետ։ Պատանեկան իրենց վերջին մրցաշրջանում (2017/2018) նրանք հաղթել են պատանեկան Գրան պրիի եզրափակիչը, Ռուսաստանի ու աշխարհի առաջնությունները։ Հաջորդ մրցաշրջանում նրանք նորամուտը նշել են Գրան պրիի մեծահասակների շարքում, ինչպես նաև դարձել են արծաթե «Տալլինի գավաթ» մրցանակակիրները։

## Կենսագրություն
Զբաղվում է գեղասահքով 2003 թվականից, երբ ապրում էր Օմսկում; նրա առաջին մարզիչը եղել է Տատյանա Օդնիկովան։

Սկզբում եղել է մենասահորդ:ձախից|մինի2009/2010, 2010/2011 և 2011/2012 ժամանակաշրջաններին նա սառույցի վրա պարում հանդես է եկել է Եվգենի Չերպակովայի հետ։ Նրանք մարզվել են Սանկտ Պետերբուրգում։

2013 թվականի հոկտեմբերից սկսել է սահել Անաստասիա Սկոպցովայի հետ։ Նրանք միասին պարապել են Մոսկվայի №2 միջնակարգ դպրոցում։
### 2017/2018 ժամանակաշրջան
2017/2018 մրցաշրջանում, իրենց վերջին պատանեկան մակարդակով, Սկոպցովա/Ալյոշինը զույգը հաղթել է պատանեկան Գրան-պրիի եզրափակիչում, ինչպես նաև Ռուսաստանի և աշխարհի պատանեկան առաջնություններում։

### 2018/2019 ժամանակաշրջան
2018/2019 ժամանակաշրջանին զույգը նորամուտը նշեց մեծահասակների միջազգային մրցումներում։ Հոկտեմբերի երկրորդ կեսին՝ նոյեմբերի առաջին կեսին, նրանք հանդես են եկել Գրան-պրիի մեծահասակների շարքի երկու՝ Skate Canada-ն և NHK Trophy-ը  փուլերում՝ այնտեղ զբաղեցնելով համապատասխանաբար 10-րդ և 7-րդ տեղերը։ Այնուհետև հանդես են եկել «Տալլինի գավաթի» խաղարկությանը (այս մրցաշրջանում արդեն այս մրցաշարի մեծահասակների շրջանում) և վաստակեցին արծաթե մեդալներ։

## Սպորտային նվաճումներ

## Ծանոթագրություններ

## Արտաքին հղումներ

Կատեգորիա:Ռուս գեղասահորդներ
Յարոսլավ Դրոբնի

**Յարոսլավ Դրոբնի** (, ), չեխ ֆուտբոլիստ, չեխական Չեսկե Բուդեյովիցե քաղաքը ներկայացնող «Դինամո» ֆուտբոլային ակումբի դարպասապահ։ Հանդես է եկել Չեխիայի ֆուտբոլի ազգային հավաքականում։

## Կարիերա
2005 թվականի սկզբներին Դրոբնին կնքել է պայմանագիր և համաձայնության է եկել անգլիական «Ֆուլհեմ» ֆուտբոլային ակումբի հետ։ Երբ Էդվին վան դեր Սարը «Ֆուլհեմից» տեղափոխվեց «Մանչեսթեր Յունայթեդ», Դրոբնին սկսեց հանդես գալ հիմնական կազմում։ Պայմանագիրը կնքվել էր 3 տարով։

2006 թվականի հունվարին Դրոբնին վարձավճարով տեղափոխվեց հոլանդական «ԱԴՈ Դեն Հաագ» ֆուտբոլային ակումբ։ Նույն թվականի փետրվարի 8-ին Դրոբնին իր առաջնախաղն անցկացրեց հոլանդական թիմում՝ «ՆԱԿ» ֆուտբոլային ակումբի դեմ խաղում։ Հանդիպումն ավարտվեց «ԱԴՈ Դեն Հաագ»-ի պարտությունով (0:3)։ 12 խաղերի ընթացքում չեխ դարպասապահը բաց է թողել 17 գնդակ։

2010 թվականի հուլիսի 5-ին պայմանագիր է կնքել Համբուրգի հետ՝ որպես ազատ գործակալ։

2016 թվականի հունիսին որպես ազատ գործակալ տեղափոխվել է բրեմենյան «Վերդեր»՝ մեկամյա ժամկետով։

2017 թվականի հունիսին հայտնի դարձավ, որ Դրոբնին կմնա բրեմենյան ակումբում ևս 1 տարի։

2019 թվականի հոկտեմբերին վերադարձել է չեխական Չեսկե Բուդեյովիցե քաղաքը ներկայացնող «Դինամո» ֆուտբոլային ակումբ։

## Ծանոթագրություններ

## Արտաքին հղումներ
* Կայքէջը «Դինամոյի» պաշտոնական կայքում
* Կայքէջը «Չեխիայի ֆուտբոլի հավաքականի» կայքում
* Կայքէջը «Առաջին Լիգայի» կայքում

Կատեգորիա:Բեռլինի Հերտայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իպսվիչ Թաունի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:ԱԴՕ Դեն Հաագի ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Չեխ ֆուտբոլային մարզիչներ
Կատեգորիա:Վիտկովիցեի ֆուտբոլիստներ
Շախ (շախմատ)

**Շախ**, իրավիճակ շախմատում, երբ խաղաքարերից մեկը հարձակվում է հակառակորդի արքայի վրա։ Եթե արքային հնարավոր չէ շախից ազատել հայտարարվում է մատ։ Շախմատի կանոնների համաձայն խաղացողին արգելվում է շախի ժամանակ այնպիսի քայլ կատարել, որից հետո արքան կմնա շախի տակ։

*Առաջին գծապատկերում սպիտակների թագուհին շախ է հայտարարել սևերի արքային*։

Շախ կարող են հայտարարել ֆիգուրներն ու զինվորները։

Շախից ազատվելու տեսակներն են՝ փախչել ազատ վանդակ, փակել շախի ուղղությունը, վերցնել մրցակցի խաղաքարը։

## Ծանոթագրություններ

Կատեգորիա:Շախմատ
Գրապահարան

[250px|մինի|աջից|[Բուքինգհեմյան պալատում Գեորգ III-ի գրադարանի գրապահարանները]]
**Գրապահարան** (պահարան գրքերի համար), պահարան, որը նախատեսված է գրքերը պահելու համար։ Առավելապես գրապահարանները պատրաստվում են ապակենման կամ ամբողջությամբ ապակե դռներով, հիմնամասում կան դարակներ, որոնց բարձրությունը կառավարելի է։

Գրապահարանները կարող են լինել ամբողջական կամ կազմված լինել մեկ կամ երկու բաժնից։ Սովորաբար ստորին բաժինն ունենում է դարակներ կամ ամբողջովին փակ դռներով տուփեր, իսկ վերին բաժնի ապակե դռների ներսում տեղավորվում են վերադասավորվող դարակներ, որոնք թույլ են տալիս կարգավորել դարակների միջև տարածությունը՝ կախված գրքերի չափերից։ Գրապահարանի ստորին բաժինը կարող է վերևինի հետ նույն լայնությունն ունենալ կամ էլ փոքր-ինչ ավելի լայն լինել։ Սովորաբար ստորին հատվածում պահում են մեծ չափսերի գրքերը։ Դարակներում գրքերը կարող են տեղավորվել մեկ կամ երկու շարքով։ Գրապահարանների դռները լինում են սռնիներով կամ շարժական, ապակեպատ կամ հարթ փայտե։ Գրապահարանը մասակազմավոր կահույքի կազմում իրենից ներկայացնում է ուղղահայաց առանձին մաս՝ դրված մեկը մյուսի վրա։

## Տես նաև
* Հանրային գրապահարան

## Ծանոթագրություններ

## Գրականություն
* Ellsworth, Ralph E. (1973) *Academic library buildings: a guide to architectural issues and solutions* 530 pp. Boulder: Associated University Press
* Petroski, Henry (1999) *The Book on the Bookshelf* 290pp. New York City: Knopf.

Կատեգորիա:Գրադարաններ
Կատեգորիա:Գրքեր
Կատեգորիա:Կահույք
Օշին Չիլինգիր

**Օշին Չիլինգիր**, (, 1945, Դիարբեքիր, Թուրքիա - հունվարի 10, 2021, Ստամբուլ, Թուրքիա), հայ գրող, հրապարակախոս։

## Կրթություն
Ծնվել է 1945 թվականին, Դիարբեքիրի Ֆաթիհ Փաշա թաղամասում։ Մանկությունն անց է կացրել Հանչեփեք թաղամասում։ 1957 թվականին ավարտել է Սուլեյման Նազիֆի անվան նախակրթարանը։ Նույն տարում ընտանիքի հետ միասին փոխադրվել է Ստամբուլ։ 1963 թվականին ավարտել է Դպրեվանքի Սուրբ Խաչ հայկական վարժարանը, իսկ 1969 թվականին՝ Ստամբուլի տեխնիկական համալսարանի հանքարդյունաբերության ֆակուլտետը։

## Գործունեությունը
Հանքային ինժեների մասնագիտությամբ աշխատել է մի շարք կազմակերպություններում։ Զուգահեռաբար թղթակցել է տարբեր թերթերի, այդ թվում՝ «Ակօս» շաբաթաթերթին։ Եղել է Հրանտ Դինքի մտերիմ բարեկամը։ Դինքի սպանությունից որոշ ժամանակ անց՝ 2007 թվականի փետրվարի 16-ին, նա հոդված է հրապարակում, որտեղ Հրանտ Դինքին համեմատում է «Միություն և առաջադիմություն» կուսակցության կողմից սպանված մտավորականներից փաստաբան, գրող և պատգամավոր Գրիգոր Զոհրապի հետ։

Աչքի է ընկել իր ձախակողմյան հայացքներով։ 1980-ական թվականների սկզբին «Ջիհան Աթեշ» կեղծանվամբ թղթակցել է «Դեմոկրատ» թերթին, իսկ որոշ հոդվածների տակ ստորագրում էր «Յալչըն Չիլինգիր»։

2002 թվականին «Արաս» հրատարակչությունը հրատարակել է նրա «Մեր միջի սև անցքը» գիրքը։

Վախճանվել է 2021 թվականի հունվարի 10-ին։

## Ծանոթագրություններ

Կատեգորիա:Թուրքահայ գրողներ
Կատեգորիա:Հայ հրապարակախոսներ
ՀԺԿ (այլ կիրառումներ)

**ՀԺԿ**, հապավում, որը ունի մի քանի իմաստ՝
* Հայաստանի ժողովրդական կուսակցություն, հիմնադրվել է 1998 թվականին 
* Հայ ժողովրդական կուսակցություն, գոյություն է ունեցել 1917-1921 թվականներին
Մեծ քաղաք (կտավ)

**Մեծ քաղաք** (), գերմանացի նկարիչ Գեորգ Գրոսի նկարը, որը նկարվել է 1916-1917 թվականներին։ Նկարը պահվում է Մադրիդի Տիսեն-Բորնեմեսի թանգարանում։

## Նկարագրություն
Քաղաքների` հսկայական մետրոպոլիսների վերածվելու թեման ամենասիրելիներից մեկն էր 20-րդ դարի նկարիչների համար, որոնց թվին էր պատկանում նաև Գեորգ Գրոսը։ Այդ արագ փոփոխությունները ցույց տալու նպատակով Գրոսը պատկերում է Բեռլինն Առաջին համաշխարհային պատերազմի ամենաբուռն շրջանում` կարմիր գույնի գերակայությամբ, էքսպրեսիոնիզմի ոճով։ Տեսարանի պատկերման համար օգտագործվել են կուբիզմի և ֆուտուրիզմի մեթոդները, այն է` չափազանցրած հեռանկարն ու միմյանց վրա շարված ֆիգուրները, որոնք փոխանցում են քաղաքային կյանքի հիվանդագիր ռիթմը։ Սակայն ի հակադրություն այլ նկարիչների հաղթական աշխարհընկալմանը` հեղինակի` ճակատում ունեցած անձնական փորձը նրա աշխատանքներին ապոկալիպտիկ բնույթ է հաղորդում` ի ցույց դնելով մարդու խելահեղ բնույթն ու ինքնաոչնչացման ձգտումը։

Նացիստների` իշխանության գալուց հետո «Մետրոպոլիս» կտավը ցուցադրվել է «Դեգեներատիվ արվեստ» ցուցահանդեսի ժամանակ։ Շուտով դրանից հետո կտավը հայտնվել է այն աշխատանքների թվում, որոնք նացիստների կողմից վաճառվել են Լյուցեռնում Ֆիշերի թանգարանին` վերազինման ծրագրին ֆինանսապես աջակցելու համար։ Այնուհետև այն գնել է գերմանացի միջնորդ Կուրտ Վալենտինը, որն արտագաղթել է Նյու Յորք, որտեղ բացել է Բուխհոլցի պատկերասրահը։ Այսպիսով, «Մեծ քաղաքը» հասել է ԱՄՆ։ ԱՄՆ-ն նաև դարձել է Գրոսի նոր հայրենիքը, որը գնել է այս նշանակալի գործն իր ֆինանսական դրությունը բարելավելուց հետո։ Նկարը որոշ ժամանակ պատկանել է Ռիչարդ Լ. Ֆեյգենին, ինչից հետո հայտնվել է Տիսեն-Բորնեմեսի հավաքածուում։

## Ծանոթագրություններ

## Գրականություն
* 

## Արտաքին հղումներ
* «Մեծ քաղաքը» Տիսեն-Բորնեմեսի թանգարանի տվյալների բազայում

Կատեգորիա:1917 նկարներ
Կատեգորիա:Տիսեն-Բորնեմեսի թանգարանի նկարներ
Ռատցեբուրգ

**Ռատցեբուրգ** ( , , ист. ), քաղաք Գերմանիայում, շրջանային կենտրոն, գտնվում է Շլեզվիգում։

Մտնում է Լաուենբուրգի հերցոգության մեջ, բնակչությունը կազմում է 13 699 մարդ (2010 թվականի դեկտեմբերի 31)։

## Աշխարհագրական դիրք
Ռատցեբուրգը Համբուրգի մայրաքաղաքային շրջանի բաղկացուցիչ մասն է։

Ռացեբուրգը շրջապատված է Ռացեբուրգեր լճերով (չորս լճեր) և հայտնի է իր տաք աղբյուրներով։

## Պատմություն
Ռատցեբուրգը հիմնադրվել է 1000-1066 թվականներին։

Սլավոնների կողմից այս վայրերի բնակեցմա պահին այս քաղաքը կոչվում էր Ռատիբոր և ցեղի Պոլաբս կենտրոնական քաղաքն էր։

1093 թվականին Սմիլովոյի դաշտի վրա գտնվող քաղաքից ոչ հեռու Մագնուս Սաքսոնիացին և Հենրիխ Բոդրիչցկին ջախջախում են Հենրիխից դժգոհ Վենդիական պետության սլավոններին։

Այդ  վայրի՝ սլավոններով բնակեցման ժամանակ քաղաքը կոչվել է Ռատիբոր և եղել է պոլաբների ցեղի կենտրոնական քաղաքը։

Պատկեր:Wd b186.JPG|Ռատցեբուրգ
Պատկեր:Ratzeburg 1590.jpg|Ռատցեբուրգը 1590 թվականին
Պատկեր:WiebekingRZ.jpg|Քաղաքի քարտեզը
Պատկեր:RatzeburgDom.jpg|Տուն Ռատցեբուրգում
Պատկեր:Altar of the Ratzeburg Cathedral.jpg|Ռատցեբուրգի Մայր տաճարի խորանը
Պատկեր:Ratzeburg Cathedral (inner view).jpg|Մայր տաճարի ներքին տեսքը
Պատկեր:St. Peter Church in Ratzeburg.jpg|Սուրբ Պետրոսի եկեղեցին
Պատկեր:St. Peter Church in Ratzeburg (inner view).jpg|Խորանի ոչ սովորական տեղը Սուրբ Պետրոս եկեղեցում  


## Բուրգոմիստերներ
* 1872—1896: Gustav Heinrich Friedrich Hornborstel
* 1897—1909: Friedrich Tronier
* 1909—1925: Friedrich Goecke
* 1926—1938: Karl Saalfeld
* 1938—1939: Karl Michaelis
* 1939—1945: Max Stelter
* 1945—1946: Karl Kiesewetter
* 1946—1962: Otto Hofer
* 1962—1968: Friedhelm Schöber
* 1968—1989: Peter Schmidt
* 1989—2001: Bernd Zukowski
* 2001—2007: Michael Ziethen
* 2007: Rainer Voß

## Գրավչություններ
* Թանգարան Պաուլյա Վեբերի, գերմանացի հայտնի վիմագրագետի և ծաղրանկարչի։ Հիմնադրվել է 1973 թվականին 18-րդ դարի 60-ականներին կառուցված շենքում։ 1980 թվականին մահացած նկարչի մոխրով մի ուրոն տեղափոխվեց թանգարանի պարտեզ։

## Հայտնի հայրենակիցներ
* Յոհաննես Ֆալկե (1823—1876), գերմանացի պատմաբան

## Երկվորյակ քաղաքներ

## Ծանոթագրություններ

## Արտաքին հղումներ
* Официальная страница
* Город князя Ратибора: христианизация славян и её жертвы  Репортаж Deutsche Welle

Կատեգորիա:Բնակավայրեր այբբենական կարգով
Կատեգորիա:Գերմանիայի քաղաքներ
La Donna della Fiamma

**«La Donna della Fiamma»**, անգլիացի պրեռաֆայելիտ նկարիչ Դանթե Գաբրիել Ռոսսետտիի գծանկարը՝ ստեղծված 1870 թվականին։ Ներկայումս նկարը գտնվում է Մանչեստրի պատկերասրահի հավաքածուում։

## Տեղեկություն նկարի մասին
Նկարի համար բնորդուհի է եղել Ջեյն Մորիսը։ Հերոսուհին պատկերված է ծփացող կարմիր կտորից շրջազգեստով։ Աջ ձեռքի ափից թևավոր հոգու տեսքով բոց է դուրս գալիս, որը մարմնավորում է սերը։ Ձախ դաստակին նկարված է կլոր տարբերանշան։ Ստորին աջ անկյունում պատկերված է աճող բաղեղ, իսկ հետևի պլանում գյուղ է։ «La Donna della Fiamma» նկարը հավանաբար նկարչի մտածած ամբողջական աշխատանքի համար միայն էսքիզ է ծառայել։

Անուղղակիորեն այդ աշխատանքը վերաբերում է Դանթե Ալիգիերիի թեմատիկային, որը Ռոսսետտիի ստեղծագործության մեջ գլխավոր դերերից է խաղում, քանի որ բոցերի տիրուհին Բեատրիչեի կերպարներից մեկն էր (կերպարն ի հայտ է եկել Դանթեի «Կանայք, որոնք սիրո մեջ բանական են» բանաստեղծության թարգմանության մեջ, որն ստեղծել է Ռոսսետտին, տող 51-52)։ Բոցի՝ թևավոր էակի տեսքով փոխաբերական կերպարը ևս կարելի է հղում համարել Դանթե Ալիգիերիի ստեղծագործությանը։

## Ծանոթագրություններ

Կատեգորիա:1870 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Կատեգորիա:Մանչեստրի պատկերասրահի նկարներ
Ուիլյամ Դոնալդ Համիլթոն

**Ուիլյամ Դոնալդ Համիլթոն,** (անգլ. William Donald Hamilton, ), բրիտանացի էվոլյուցիոն կենսաբան։

Համիլտոնը առավել հայտնի է դարձել իր տեսական աշխատանքով, որն ապահովում էր ազգակիցների  ընտրության և ալտրուիզմի գենետիկական հիմնավորումը։ Նա համարվում է այդ ուղղության առաջին հիմնադիրներից մեկը, հետագայում Էդվարդ Օսբորն Ուիլսոնի  աշխատանքների շնորհիվ դարձավ հայտնի որպես սոցիոլոգ-կենսաբան։

## Կենսագրություն
Համիլտոնը ծնվել է 1936 թվականին Կահիրեում, Եգիպտոսում։

Երկրորդ համաշխարհային պատերազմի ժամանակ Համիլտոնին աքսորում են  էդինբուրգ։ Նա վաղ տարիքից հետաքրքրվում էր բնական պատմությամբ, և ազատ ժամանակն անցկացնում էր թիթեռներ և այլ միջատներ հավաքելով։ 1946 թվականին նա իր համար բացահայտեց Էդմունդ Ֆորդի «Թիթեռներ» գիրքը, որտեղ  նա ծանոթացավ էվոլյուցիայի սկզբունքներին բնական հավաքածուի, գենետիկայի և պոպուլյացիայի միջոցով։

Տասներկու տարեկան հասակում նա ծանր վիրավորվում է՝  խաղալով հոր մոտ եղած պայթուցիկների հետ։ Եթե նրա մայրը բժիշկ չլիներ, այս պատահարը կարող էր սպանել նրան։ Կյանքը փրկելու համար նա ստիպված էր ենթարկվել կրծքային վիրահատության, բայց նրա աջ ձեռքի մատները պետք է անդամահատեին։

Համիլթոնն ընդունվեց Քեմբրիջի համալսարան։ Նա խորապես տպավորված էր Ռոնալդ Ֆիշերի «Բնական ընտրության գենետիկ տեսություն»  (The Genetical Theory of Natural Selection) գրքից, բայց գիրքը չի ուսումնասիրվել Քեմբրիջում, քանի որ Ֆիշերը համարվում էր պարզապես վիճակագիր։ Այս գրքում Ֆիշերը ներկայացնում էր  գենետիկ էվոլյուցիայի մաթեմատիկական հիմքերը։

1964-1977 թվականներին Համիլթոնը եղել է Լոնդոնի Կայսերական քոլեջի ասիստենտ։ Ինչպես նշում են ժամանակակիցները, Համիլթոնը փայլուն ուսուցիչներից չէր, և ուսանողները հաճախ բողոքում էին նրա դասախոսությունների անհասկանալիությունից.:

1978-1984 թվականներին  Միչիգանի համալսարանի էվոլյուցիոն կենսաբանության պրոֆեսորի պաշտոնն զբաղեցնում։

1984 թվականին և  մինչև ի  մահ Օքսֆորդի համալսարանի Թագավորական հասարակության  պրոֆեսոր-հետազոտող  էր։

## Պարգևներ
* 1988-Դարվինի շքանշան
* 1993-Կրաֆորդի մրցանակ
* 1993-Կիոտոյի մրցանակ

## Տես նաև
* Համիլտոնի կանոն

## Ծանոթագրություններ

Կատեգորիա:Ամերիկյան փիլիսոփայական ընկերության անդամներ
Կատեգորիա:Բրիտանացի գենետիկներ
Կատեգորիա:Օքսֆորդի համալսարանի ակադեմիկոսներ
Կատեգորիա:Հարվարդի համալսարանի դասախոսներ
Կատեգորիա:Անգլիացի հոգեբաններ
Ռոբինզոն Կրուզո (ֆիլմ, 1913)

**«Ռոբինզոն Կրուզո»** (), 1913 թվականի ամերիկյան կարճամետրաժ գեղարվեստական ֆիլմ, որը նկարահանել է Օտիս Թյորները։ Ֆիլմի պրեմիերան կայացել է 1913 թվականի հուլիսի 29-ին։

## Նկարագրություն
thumb|160px|Կադր ֆիլմից
Բեմադրությունը Դանիելյի վեպի ամենավաղ էկրանավորումներից մեկն է։ Ֆիլմը տեսագրվել է կինոժապավենի երեք գլանափաթեթների վրա։ Նրանց ճակատագրի մասին տեղեկությունները տարբերվում են․ ըստ որոշ տվյալների՝ դրանք չեն պահպանվել, ըստ այլ տվյալների՝ դրանք պահպանվում են Լոնդոնի կինեմատոգրաֆիայի թանգարանում, սակայն նրանց պահպանվածության աստիճանն անհայտ է։

### Դերերում

## Քննադատություն
*Moving Picture World* ամսագիրը ֆիլմին տվել է բացառապես դրական գնահատական.

 Մենք դեռ հնարավորություն չենք ունեցել տեսնել նման ֆիլմեր, որոնք նույնքան հաճույք կպատճառեին և այդքան ուժեղ կջերմացնեին մեր սրտերը։

## Ծանոթագրություններ

## Արտաքին հղումներ
* 

Կատեգորիա:1913 ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան սև-սպիտակ ֆիլմեր
Թեհրան Մանսիմով

**Թեհրան Ջավիդ օկլի Մանսիմով** (, ), Ադրբեջանի զինված ուժերի գնդապետ, Ղարաբաղյան պատերազմի առաջնորդներից մեկը և նոյեմբերի 4-8-ին տեղի ունեցած մարտերի հրամանատար։

## Կենսագրություն
Թեհրան Մանսիմովը ծնվել է 1972 թվականի օգոստոսի 24-ին Գուսարի շրջանի Դուզթահիր գյուղում։ Միջնակարգ կրթությունը ստացել է Գուսարում։ Թեհրան Մանսիմովը ադրբեջանական բանակի հատուկ նշանակության ջոկատների հրամանատարներից է։

Ադրբեջանի նախագահ Իլհամ Ալիևի 2005 թվականի հունիսի 24-ի թիվ 860 հրամանագրով Թեհրան Մանսիմովը պարգևատրվել է «Արիության համար» մեդալով։

Ադրբեջանի նախագահ Իլհամ Ալիևի 2017 թվականի հունիսի 20-ի թիվ 3006 հրամանագրով գնդապետ Թեհրան Մանսիմովը պարգևատրվել է «Հայրենիքի համար» մեդալով։

2020 թվականի դեկտեմբերի 15-ին ՝ Ադրբեջանի Հանրապետության Նախագահի հրամանով, նրան շնորհվել է «Ադրբեջանի դրոշ» շքանշան

2020 թվականի դեկտեմբերի 15-ին ՝ Ադրբեջանի Հանրապետության Նախագահի հրամանով, նրան շնորհվել է «Ադրբեջանի դրոշ» շքանշան

## Պարգևներ
* 50px — «Հայրենիքի համար» մեդալ,
* 50px — «Արիության համար» մեդալ,
* 50px — «Զինվորական ծառայության համար» III աստիճանի մեդալ, 
* 50px — «Զինվորական ծառայության համար» II աստիճանի մեդալ, 
* 50px — «Անթերի ծառայության համար» III աստիճանի մեդալ,
* 50px — «Անթերի ծառայության համար» II աստիճանի մեդալ,
* 50px — «Անթերի ծառայության համար» I աստիճանի մեդալ,
* 50px — «Ադրբեջանի զինված ուժերի վետերան» մեդալ,
* 50px — Հոբելյանական մեդալ «Ադրբեջանի զինված ուժերի 10-ամյակը»,
* 50px — Հոբելյանական մեդալ «Ադրբեջանի զինված ուժերի 90-ամյակը»,
* 50px — Հոբելյանական մեդալ «Ադրբեջանի զինված ուժերի 90-ամյակը»,
* 50px — «Ադրբեջանական բանակի 100-ամյակը» հոբելյանական մեդալ,
* 50px — «Ադրբեջանի դրոշը» շքանշան։

## Ծանոթագրություններ
Էրիկ Յուան

**Էրիկ Յուան** ((), ), չին-ամերիկացի միլիարդատեր, «*[[Zoom (հեռավար հաղորդակցություն)|Zoom Video Communications]]*» ընկերության գլխավոր տնօրեն և հիմնադիր, որի 22 % բաժնեմասը պատկանում է նրան։

## Վաղ տարիներ
Էրիկ Յուանը ծնվել և մեծացել է Թայանում՝ արևելյան Չինաստանի Շանդունգ նահանգում՝ լեռնային ինժեներների ընտանիքում։ Չորրորդ դասարանում Յուանը սկսել է հավաքել շինարարական մնացորդներ՝ կանխիկ գումարով պղինձը օգտահանության ենթարկելու համար։

1987 թվականին որպես առաջին կուրսի ուսանող՝ Յուանը մտածել է նորամուծություն մտցնել տեսազրույցի մեջ, այդ քայլին նրան մղել է սիրեցյալին այցելելու ցանկությունը՝ առանց տասը ժամ գնացքներում անցկացնելու։ Շանդունսկի գիտության և տեխնոլոգիայի համալսարանում ստացել է կիրառական մաթեմատիկայի բակալավրի, իսկ Չինաստանի լեռնահանքային և տեխնոլոգիական համալսարանում՝ հանքարդյունաբերության ոլորտի մագիստրոսի աստիճան։ Յուանը սովորել է նաև Սթենֆորդի համալսարանի բիզնես կառավարման գործադիր ծրագրում և 2006 թվականին ստացել *MBA* աստիճան։

## Կարիերա
Չորս տարի անց՝ համալսարանն ավարտելուց հետո, Յուանը աշխատել է Ճապոնիայում։ Ոգեշնչվելով Բիլ Գեյթսից, որը 1994 թվականին ելույթ է ունեցել Ճապոնիայում, Յուանը տեղափոխվել է Սիլիկոնային հովիտ, որպեսզի միանա տեխնոլոգիական բումին։ Այդ ժամանակ Յուանը մի փոքր խոսում էր անգլերեն և ինը անգամ հայտ է ներկայացրել ամերիկյան վիզա ստանալու համար դիմել է։

ԱՄՆ ժամանելուց հետո Յուանը միացել է *WebEx*-ին, որը ստարտապ է վիդեոկոնֆերանսի անցկացման համար։ Cisco Systems-ը ընկերությունը ձեռք է բերել 2007 թվականին, այդ ժամանակ Յուանը  ծրագրային ապահովման զարգացման փոխնախագահն էր։ 2011 թվականին Յուանը *Cisco*-ի ղեկավարությանը ներկայացրել է սմարթֆոնների համար վիդեոկոնֆերանսների նոր համակարգ։ Երբ գաղափարը մերժվել է, Յուանը հեռացել է *Cisco*-ից, որպեսզի հիմնի իր սեփական ընկերությունը՝ *[[Zoom (հեռավար հաղորդակցություն)|Zoom Video Communications]]-ը*։

2019 թվականին *Zoom*-ը դարձել է հանրային ընկերություն, նախնական հանրային առաջարկի միջոցով այս ընթացքում Յուանը դարձել է միլիարդատեր։

## Անձնական կյանք
Յուանը ամուսնացել է 22 տարեկան հասակում, երբ Չինաստանի հանքարդյունաբերության և տեխնոլոգիական համալսարանի մագիստրատուրայի ուսանող էր։ Ունի երեք երեխա։ Ապրում է Կալիֆոռնիա նահանգի Սանտա Կլարա քաղաքում։

## Ծանոթագրություններ

Կատեգորիա:Ամերիկացի միլիարդատերեր
Կատեգորիա:Սթենֆորդի համալսարանի շրջանավարտներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ամերիկացի ծրագրավորողներ
Կատեգորիա:Չինացի գործարարներ